Mustela ye un chenero de mamiferos carnivoros que encluye as especies més chicas d'a familia Mustelidae. Son todas ellas animals mamiferos carnivoros terrestres de cuerpo estreito y patetas curtas que fan que sigan buens cazadors soterranios, como en os casos d'as paniquesas y os furons, u nadadors muit habils, como os nurions. As suyas midas varían d'entre os 15 y os 50 cm de lonchitut, y todas as especies tienen codas luengas y orella curtas y arronchadas. Son animals con fama de furos y que a ormino levan vincladas historias y connotacions populars negativas.